ועדת החינוך, התרבות והספורט, כנסת 24, פרוטוקול מספר 37, 2021-10-20 23:00

שרן השכל: אני שמחה לפתוח את ועדת החינוך, התרבות והספורט של הכנסת.

שרן השכל: לעניין חוק התכנון והבנייה, היתר להפעלת מעון.

שרן השכל: הצעת חוק התכנית הכלכלית לשנים 2021-2020.

שרן השכל: אנחנו נדון כרגע ברביזיה שאני הגשתי ואני אתן אולי לסגן השר אביר קארה לנמק.

אביר קארה: כן חברים, אנחנו משעה 8:00 בבוקר, 7:15 חברים פה נמצאים.

אביר קארה: ובשבוע שעבר, שגם אני עברתי שרן, יום די קשה.

אביר קארה: אז באמצע אחת הוועדות בני בגין לוקח אותי ככה אחורה ואומר לי 'בוא, בוא, אני רוצה לספר לך משהו'.

אביר קארה: ונראה לי שזה מתאים שאני אחלוק את זה איתך פה עכשיו.

אביר קארה: הוא אומר לי 'אביר, תקשיב, חבורה של חרדים נוסעת לאירופה.

אביר קארה: נוסעים כולם באוטובוס באירופה ונהוג כשנוסעים באירופה ממקום למקום נהוג שכשיורדים מהאוטובוס נותנים לנהג טיפ.

אביר קארה: כל אחד שיורד נותן טיפ לנהג.

אביר קארה: יורדים החרדים באירופה.

אביר קארה: הראשון יורד, לא נותן טיפ לנהג.

אביר קארה: ככה השני, השלישי לא נותן טיפ, הרביעי לא נותן טיפ.

אביר קארה: כולם יורדים מהאוטובוס, לא נותנים טיפ לנהג.

אביר קארה: רק האחרון מגיע, אומר לו 'אדוני הנהג, הנה 300 דולר, זה טיפ בשביל כולם'.

אביר קארה: אומר לו הנהג 'תשמע, אני אגיד לך משהו עליכם, על היהודים.

אביר קארה: אני לא יודע, צלבתם את ישו, לא צלבתם את ישו, אבל את הנשמה בטוח הוצאתם לו'.

אביר קארה: וזה בדיוק מה שעשו לך כאן היום.

אביר קארה: אז קודם כל, אני מקווה שאנחנו נחייך ונצחק, נעביר חוק הסדרים עם בשורה אדירה ל-10,000 מעונות יום פרטיים.

אביר קארה: אני שמח מאוד שאנחנו עושים את זה ובעזרת השם נמשיך, נעשה ונצליח.

אביר קארה: מכל הדברים הקשים בסוף צומחים דברים טובים.

אביר קארה: תודה לך על היום.

שרן השכל: תודה.

שרן השכל: חבר הכנסת סובה.

יבגני סובה: אני קודם כל רוצה להגיד, להודות לכל המשתתפים בדיון.

יבגני סובה: אני לא חבר קבוע בוועדת החינוך.

יבגני סובה: על זה אני רק יכול להצטער, אבל אין מה לעשות, יש תפקידים אחרים בכנסת.

שרן השכל: בסוף הבאת לנו את כל הדרמה.

יבגני סובה: שנינו פשוט יושבי ראש של הסיעות שלנו ולכן אנחנו הרבה זמן מנהלים בדיונים בהנהלת הקואליציה ובוועדת הכנסת.

יבגני סובה: ולכן אני רק יכול להגיד שאני מפסיד שאני לא חבר קבוע בוועדת החינוך.

יבגני סובה: אבל כבוד גדול לי להחליף את פרופ' יוסי שיין, שכרגע נמצא בשליחות חשובה בחוץ לארץ מטעם הכנסת.

יבגני סובה: ואני שמח שהיום אנחנו קיבלנו את החוק הזה.

יבגני סובה: אני בטוח שכל משרדי הממשלה שהיו מעורבים בהגשת החוק הזה הם רק ישמחו.

יבגני סובה: אני חושב שגם בשורה להורים של הילדים.

יבגני סובה: ואני בטוח שאנחנו בהמשך, אחרי שנעביר את התקציב ואנחנו בקצב טוב של העברת התקציב, אנחנו נוכל גם לחוקק חוק שייתן גם התקדמות בנושא של הגנים.

יבגני סובה: זה נושא סופר חשוב.

יבגני סובה: אנחנו יודעים שיש מקומות שבהם הכל טוב והכל מושלם.

יבגני סובה: אבל יש מקומות שבהם לא הכל מושלם.

יבגני סובה: ומטרתנו כמובן לשפר את הרמה של הגנים, כמובן בתיאום עם כל הגורמים.

יבגני סובה: אם זה גורמי ממשלה, אם זה הרשויות המקומיות, השלטון המקומי.

יבגני סובה: כל הדברים האלה אנחנו נעשה, אני בטוח שנעשה את זה בחוק הבא שיגיע לוועדה הזאת ואני אשמח גם לקחת חלק פעיל בדיונים, בוועדות.

יבגני סובה: ואני חושב שלמרות כל הוויכוחים ולמרות כל הדברים שהיו פה, בסופו של דבר הגענו לתוצאה טובה.

יבגני סובה: ואני מאחל לעם ישראל לילה טוב ושיחכו שבועיים עד שאנחנו נעביר את התקציב וחוק ההסדרים.

יבגני סובה: תודה רבה.

שרן השכל: נהדר.

שרן השכל: תודה רבה חבר הכנסת סובה.

שרן השכל: אז בהזדמנות הזאת, אם כולם מספרים סיפורים ועל כל מיני טריקים והכל.

שרן השכל: אני אספר לכם אולי סיפור אחד קטנטן.

שרן השכל: שחבר הכנסת האוזר סיפר לנו ממש אתמול בערב באיזה ישיבה קטנטנה על טיול אחרי צבא, כשהוא נסע לנאפולי.

שרן השכל: שהיו שם ככה הרבה כנופיות והכל באותה תקופה שבה הוא טייל שם.

שרן השכל: והוא מגיע לנאפולי והוא מגיע לצ'יינג' כזה של כסף והוא מוציא מתוך מעטפה ככה וזה 100 דולר.

שרן השכל: והשער היה נראה לי 4.5 או משהו כזה.

שרן השכל: והוא מחליף את השטר של ה-100 דולר אצל ה- money exchange והוא נותן לו 430.

שרן השכל: עכשיו, הוא סופר, הוא אומר לא יכול להיות, עכשיו החלפתי, סופר, כן, 430.

שרן השכל: הולך למוכר, אומר לו תקשיב, אני עכשיו החלפתי וזה בסך הכל 430.

שרן השכל: אתה החסרת לי פה כסף.

שרן השכל: בא המוכר, מתחיל לספור ככה את השטרות אחד אחרי השני.

שרן השכל: הוא אומר לצביקה האוזר 'סליחה, אני מתנצל.

שרן השכל: וואי, זה בחיים לא קרה לי.

שרן השכל: בחיים, פעם ראשונה שהדבר הזה קורה לי'.

שרן השכל: הולך לשלט, מחליף מ-4.5 ל-4.3, אומר לו 'אני מצטער, זה לא יקרה עוד פעם'.

שרן השכל: אז בהזדמנות הזאת, באמת, עם כל טריקים ושטיקים, קודם כל, לכל בעלי הגנים, המעונים, שנמצאים פה איתנו, שבאמת, גננות וסייעות, שמאזינות וצפו בנו גם כל היום.

שרן השכל: אני רוצה לנצל את ההזדמנות כדי לומר לכם תודה.

שרן השכל: תודה על החום ועל האהבה ועל האכפתיות ועל הסבלנות ועל ההשקעה שלכם בילדים של כולנו.

שרן השכל: בדור הצעיר של מדינת ישראל.

שרן השכל: אנחנו באמת מפקידים פה בידיים שלכם את הדבר הכי יקר לנו.

שרן השכל: באמת את האוצר שלנו.

שרן השכל: ואנחנו סומכים עליכם שתמשיכו לתת לו את האהבה ואת הכלים לצמוח ולגדול במדינה שלנו בצורה הכי טובה.

שרן השכל: ובהקלה הזו, שהיום חברי הכנסת והממשלה בעצם העבירה, אנחנו יש לנו הקלה אדירה בכל מה שקשור לרגולציה, לתשלום שאתם צריכים עכשיו לשלם על פתיחה של מעונות והכל.

שרן השכל: ואנחנו מבקשים מכם שזה יתורגם לשטח.

שרן השכל: אנחנו רוצים זמינות יותר גדולה של מעונות.

שרן השכל: אנחנו רוצים הוזלה במחירים של אותם מעונות.

שרן השכל: אנחנו רוצים את האיכות במעונות.

שרן השכל: ועכשיו זה עליכם להוכיח שהדבר הזה אפשרי.

שרן השכל: שעשינו את זה ובזכות זה אתם מיישמים את זה בשטח.

שרן השכל: אז תודה רבה לכם.

שרן השכל: ובעזרת השם, גם בעוד שישה חודשים, אולי נצליח לעשות את זה גם לגני הילדים הפרטיים.

שרן השכל: אבל זה כבר נושא אחר לוועדה כדי לדון בה.

שרן השכל: יש עוד מישהו שרוצה לומר כמה דברים?

סימון דוידסון: אני אגיד משפט.

סימון דוידסון: אני חבר כנסת צעיר, למרות שיש פה עוד צעירים כמוני.

סימון דוידסון: אבל באמת, אחרי יום כל כך מתיש ואחרי הרבה שעות בדיונים, אני מרגיש מסופק.

סימון דוידסון: מרגיש שעשינו, חברי הוועדה ויושב ראש הוועדה, צעד באמת למען, כמו שאמרתי, למען הילדים שלנו.

סימון דוידסון: שלא יצטרכו לנסוע כמו שאני נסעתי 20 ק"מ כל בוקר כדי למצוא גן לילדים.

סימון דוידסון: אני מאחל לכולם בהצלחה.

סימון דוידסון: עשינו דבר חשוב מאוד.

סימון דוידסון: אביר, גם לך מחמאות.

שרן השכל: נכון.

שרן השכל: ישר כוח על הדחיפה של זה.

סימון דוידסון: יושב ראש הוועדה שרן.

שרן השכל: זה באמת משימה מדהימה.

סימון דוידסון: תודה רבה לחבר הכנסת סובה שהצטרף אלינו ובאמת פעל למען ההצלחה הזאת.

סימון דוידסון: ותודה רבה לכולם.

סימון דוידסון: בהצלחה.

שרן השכל: תודה רבה.

שרן השכל: אימאן חטיב.

שרן השכל: בסדר גמור.

אימאן ח'טיב יאסין: אז גם אני אגיד משפט וחצי.

אימאן ח'טיב יאסין: באמת אחרי יום ארוך כזה ועד שעות הלילה המאוחרות הרגשה של סיפוק שעושים משהו למען הילדים שלנו.

אימאן ח'טיב יאסין: אני מאוד מאוד מקווה שבקרוב מאוד אנחנו גם נצליח להביא בשורות לאותן גננות שעובדות במעונות היום, לגבי תנאי ההעסקה שלהם.

אימאן ח'טיב יאסין: ואז באמת התמונה תהיה יותר שלמה.

שרן השכל: נכון.

שרן השכל: נכון מאוד.

שרן השכל: ואני אומר אולי בהזדמנות הזאת שבאמת אנחנו סיכמנו על הקמת ועדת משנה, שאמורה לבחון את כל מה שקורה ולהביא מסקנות למליאת ועדת החינוך בעניין הזה.

שרן השכל: חבר הכנסת משה טור פז.

משה טור פז: אז אני אצטרף לברכות לכל חברי הוועדה ומצטרפיה.

משה טור פז: ליושבת ראש הוועדה, לאביר שנמצא איתנו ולכל האנשים.

משה טור פז: אני חושב שבאמת הייתה היום עבודה שהתחילה במידה מסוימת, הכותרת שהוגדרה כאן, של ההיתר, או כן תיקון לחוק בנייה, עושה עוול לנושא.

משה טור פז: כי באמת הנושא הוא חינוך.

משה טור פז: ועסקנו היום בחינוך מכמה זוויות שלו.

משה טור פז: וזה גם מה שאני חושב שאנחנו מייצרים כאן.

משה טור פז: וכל זה כחלק מבשורה הרבה יותר גדולה, שאנחנו חלק ממנה.

משה טור פז: שהגיל הרך מפסיק בעצם להיות בייביסיטר או מסגרת כלכלית.

משה טור פז: והופך בהדרגה, ואני מקווה שגם בוועדה הזאת, אני בטוח עוד נעסוק בזה הרבה, למסגרת חינוכית.

משה טור פז: ובעיניי זה חלק מהמסר שיוצא מכאן הערב.

משה טור פז: אז תודה.

שרן השכל: תודה רבה לך.

שרן השכל: אנחנו נסגור ונעלה את הדבר להצבעה.

שרן השכל: את הרביזיה להצבעה.

שרן השכל: ואני פותחת את הדיון אחרי שנימקנו לעומק את כל הנימוקים שהיו לנו לעניין הרביזיה.

שרן השכל: מי תומך ובעד הרביזיה?

שרן השכל: מי נגד הרביזיה להרים את היד.

שרן השכל: לא אושר

שרן השכל: הרביזיה לא עברה.

שרן השכל: תודה רבה לכולכם.

שרן השכל: והמון בהצלחה.

שרן השכל: ומקווה שתתעסקו רק בחינוך ילדינו.